open-index/open-wikipedia-markdown huggingface dataset:
Puu õõnestamine

**Õõnestamine** on puu töötlemine näiteks künakirve, lusikanoa või voolmete abil. 

Valmistamisviisi ja välimuse järgi saab riistad jagada kahte rühma: 
#riistad, mis õõnestati puupaku küljelt (nt lusikad, vened, surnukirstud), või
#riistad, mis õõnestati puupaku otsasuunast silindriliselt (nt pakktarud).

## Vaata ka
*voolimine

## Viited
Alltuulekülg

**Alltuulekülg** ehk **tuulealune külg** ehk **leikülg** (inglise *downwind side; lee, leeward side*)  tähistab alltuule külge, nt leiparras, leirand, leihalss.

## Välislingid
*EKI Inglise-eesti meresõnaraamat: lee (vaadatud 22.06.2013)
Kaitlyn Maher

**Kaitlyn Ashley Maher** (sündinud 10. jaanuaril 2004 Novis Michigani osariigis) on Ameerika Ühendriikide laulja. 

Nelja-aastaselt osales ta telesaates "America's Got Talent" ning jõudis seal kümne parima hulka. 4. detsembril 2008 esines ta riiklikul jõulupeol (*[[National Christmas Tree]]*) 7000 pealtvaatajale, muuhulgas ka president George W. Bushile.

2009. aastal sõlmis ta plaadilepingu firmaga Indie Extreme. Samal aastal ilmus ka tema debüütplaat "You Were Meant To Be".
Scurcola Marsicana

**Scurcola Marsicana** on linnaks nimetatav omavalitsusüksus (*comune*) Itaalias Abruzzo maakonnas L'Aquila provintsis. Marsica oluline äri- ja kultuurikeskus Scurcola Marsicana sai linnaõigused vabariigi presidendi 2011. aasta 14. veebruari dekreediga.

Keskmiselt 700 meetri kõrgusel merepinnast asuva Scurcola Marsicana asustustihedus on keskmiselt  inimest ruutkilomeetri kohta. 

## Haldus
Scurcola Marsicana piirneb järgmiste omavalitsusüksustega: Avezzano, Capistrello, Magliano de' Marsi, Massa d'Albe, Tagliacozzo.

Scurcola Marsicana halduspiirides asuvad järgmised asulad ja asumid: Contrada Porcini, Cappelle dei Marsi.

## Loodus
Scurcola Marsicana asub Püha Nikolause mäe (*Monte San Nicola*) jalamil, kunagise Fucino järve läänekaldal.

## Ajalugu
Arheoloogilised leiud annavad tunnistust, et ala oli asutatud juba pronksi- ja rauaajal.

## Mälestusmärgid ja vaatamisväärsused
* *Chiesa di S. Egidio*Püha Egidiuse kirik, gooti stiilis portaal ja lantsett
* *Chiesa di Santa Maria della Vittoria*Santa Maria della Vittoria kirik Maria della Vittoria puukujuga
* *Chiesa della SS. Trinità*Kolmainu kirik, barokk trepikoda ja rikkalikult kaunistatud interjöör
* *Chiesa di S. Antonio*Püha Antoniuse renessanss- kirik, barokkstiilis interjöör
* *Statua della Venere*Veenuse metallist kuju kujutamas suplevat jumalannat
* *Rocca Orsini*Orsini kindlus, kolmnurkse põhiplaaniga renessansiaegne kindlustus

## Infrastruktuur
### Raudtee
Scurcola Marsicanat läbib Rooma-Avezzano-Pescara raudteeliin.

## Sõpruslinnad
*  – Passavia/Hals 

## Viited

## Välislingid

* Koduleht (itaalia keeles)
* scurcola.it (itaalia keeles)
* scurcolamarsicana.eu (itaalia keeles)
* Scurcola su terremarsicane.it (itaalia keeles)
Tahiti jalgpallikoondis

**Tahiti jalgpallikoondis** on Prantsuse Polüneesia rahvuskoondis jalgpallis.

## Tahiti rahvusvahelistel suurturniiridel
### Jalgpalli maailmameistrivõistlused
*1930–1950: *polnud loodud*
*1954–1990: *ei osalenud kvalifikatsioonis*
*1994–2018: *ei kvalifitseerunud*

### FIFA konföderatsioonide karikas

### Okeaania rahvaste karikas

## Peatreenerid
* F. Vernaudon (1973)
* Umberto Mottini (1995–1996)
* Gerard Kautai (1996)
* Richard Vansam (1997)
* Alain Rousseau/Eddy Rousseau (1997–1998)
* Leon Gardikiotis (1999–2000)
* Patrick Jacquemet (2001–2002)
* Gérard Kautai (2004–2007)
* Eddy Etaeta (2010–2015)
* Ludovic Graugnard (2015–2018)
* Naea Bennett (2018–2019)
* Samuel Garcia (2019–)

## Mängijad
*Seisuga 2013*
Spoltore

**Spoltore** on linnaks nimetatav omavalitsusüksus (*comune*) Itaalias Abruzzo maakonnas Pescara provintsis. Spoltore sai linnaõigused vabariigi presidendi 2001. aasta 12. novembri dekreediga.

Keskmiselt 185 meetri kõrgusel merepinnast asuva Spoltore asustustihedus on keskmiselt  inimest ruutkilomeetri kohta. 

## Haldus
Spoltore piirneb järgmiste omavalitsusüksustega: Cappelle sul Tavo, Cepagatti, Montesilvano, Moscufo, Pescara, Pianella, San Giovanni Teatino (CH).

Spoltore halduspiirides asuvad järgmised asulad ja asumid: Caprara d'Abruzzo, Pescarina, Pescarina Superiore, Ripoli, Santa Lucia, Santa Teresa, Torretta, Villa Raspa, Villa Santa Maria.

## Loodus
Abruzzo mägisel maastikul asuvat Spoltoret lahutab idas Aadria merest provintsi keskus Pescara.

## Ajalugu
1947. aastal eraldati Spoltore Pescarast ja moodustati praegune haldusüksus. 

## Galerii

Spoltore vista panoramica.jpg|Vaade Spoltorest Pescarale ja merele
Desk01.jpg|Ajalooline keskus
Spoltore_cstorico_notte_01.jpg|Öine Spoltore
Spoltore_convento_01.jpg|XV sajandi klooster


## Viited

## Välislingid

* Koduleht (itaalia keeles)
* Pescara koduleht (itaalia keeles)
* Pescara provintsi koduleht (itaalia keeles)
* Abruzzo maakonna koduleht (itaalia keeles)
* Spoltore.eu (itaalia keeles)
Jahikull

**Jahikull** on jahi otstarbeks treenitud ja jahil kasutatav pistrikuline.

Eestis ei ole jaht jahikullidega lubatud.

## Viited
Jukagiirid

**Jukagiirid** on paleoaasia rahvas Venemaal Kirde-Siberis Sahha Vabariigis ja Magadani oblastis. Kõnelevad vene keelt ja jukagiiri keeli. 2010. aasta rahvaloenduse andmetel elas Venemaal 1603 jukagiiri, neist 1281 Sahha Vabariigis ja 71 Magadani oblastis.

Antropoloogiliselt kuuluvad jukagiirid mongoliidse põhja-aasia rassi baikali rühma.

Jukagiiride traditsioonilised tegevusalad on olnud kalapüük ja jahipidamine. 19. sajandil hakkasid jukagiirid laialdasemalt tegelema ka põhjapõdrakasvatusega. Varem kasutasid nad põhjapõtru eeskätt veo- ja sõiduloomadena.

Jukagiire peetakse Ida-Siberi põliasukateks. Vene võimule allutati nad 17. sajandi keskpaiku. 17. sajandi alguses oli küttimise ja kalapüügiga tegelevate jukagiiride asuala nüüdisaegsest palju laialdasem, hõlmates ulatuslikud territooriumid Leena alamjooksu ja Kolõma vahel. Hiljem sulas suur osa jukagiiridest eveenide, jakuutide ja venelaste hulka.

Tänapäeval on jukagiirid venestumas. 2010. aasta rahvaloenduse andmetel oskas Venemaal jukagiiri keelt ainult 370 inimest.

## Viited

## Välislingid

*Jukagiirid Vene Impeeriumi rahvaste punases raamatus (inglise keeles)
Raud(II)sulfaat

**Raud(II)sulfaat** (keemiline  valem: FeSO4) on keemiline ühend (sool). 

Sulfaat esineb kõige sagedamini kristallhüdraadina kujul Fe[SO4]·7H2O mineraalina melanteriit. 
Kristalliline raudsulfaat on helerohelise värvusega suhteliselt püsiv ühend. Vesilahuses oksüdeerub aeglaselt õhuhapniku toimel. Teda saadakse enamasti raua reageerimisel lahjendatud väävelhappega.

Seda keemilist ühendit on nimetatud ka **raudvitrioliks** või rahvapäraselt **kübaramustaks** (saarte murdes ka *kahi* või *kahjamust*). Talurahvas kasutas seda ainet riidevärvimisel, sügavmusta värvuse saamiseks, lepakoorekeedusesse segatuna juba 17. sajandist alates. Kübaramusta osteti rändkaupmeestelt või laadalt, hiljem ka poest.
 
Seda soola kasutatakse põllumajanduses taimekahjurite ning seenhaiguste tõrjeks, samuti puidu konserveerimisvahendina ja peitsina.

## Viited
Külvipõll

**Külvipõll** on endisaegne linasest või takusest riidest tehtud pikk ja lai kaela riputatav põll, milles külvamisel ajal kanti viljaseemet. Ühe käega hoiti põlle alumisi otsi, teise käega külvati. 

Seda kasutati peamiselt Lõuna-Eestis, eriti Võrumaal. Mujal Eestis oli vähe levinud, mõnel pool kasutati libedate seemnete (lina, ristik) või siis väetise külvil. 

## Vaata ka
*külimit

## Viited
Küüp

**Küüp** on piklik künataoline lükandkaanega karp, kus hoiti küünlaid, habemenuge, prille ja muid väikseid tarbeesemeid (nt ehteid, raha) nii kodus kui ka reisile kaasavõtmiseks. Küüpi kasutati ka küünlajalana: püstipandud küünal suruti kaanega vastu küübi otsa.

## Kirjeldus
Küüp oli tavaliselt ühest puust õõnestatud. Küübi nimetust kasutati põhiliselt Lääne-Eestis ja saartel, kuid lükandkaanega karp oli levinud üle kogu Mandri-Eesti kuni Petserini välja. Leidus ka tapitud või naelutatud liidesega küüpe. Kaanest haaramiseks ja liigutamiseks on sellel kas üle karbi serva ulatuv osa või sellesse tehtud süvend. Küüpe valmistati kuusest, kasest, männist või lepast. Eesti küübid on olnud enamasti kattevahenditega viimistlemata, vahel on siiski kasutatud värvi, lakki või tõrvamist. Ehtimistehnikatena kasutati täkkekirju, küüskirju, ussikirju, hundihambakirju, kõrvetamist, intarsiat, ornamentidena nii peremärke kui ka teksti ja numbreid ja muid mustreid. Enamik kaunistatud ja kirjatud küüpe oli tehtud tõenäoliselt kihla- või pulmakingiks.

## Nimetus
Alamsaksa keeles tähendab *kupe* küüpi, tõrt, *küfer* on aga aamissepp.

## Vaata ka
*pinal
*vakk
*napp
*toos
*laegas
*karp
*ummiknõu

## Viited

## Välislingid
* Küüp, Eesti Rahva Muuseum
Chathami maakond

**Chathami maakond** (*Chatham County*) on maakond USA-s Georgia osariigis.

Maakonna halduskeskus ja suurim linn on Savannah. 

Maakonna pindala on 1638 km², millest 503 km² moodustab veepindala.  

Elanike arv oli 2010. aasta rahvaloenduse järgi 265 128. Aastal 2000 oli elanikke 232 148. 
 
## Naabermaakonnad
*Jasperi maakond (kirdes)  
*Bryani maakond (läänes)
*Effinghami maakond (loodes)

## Ajalugu
Chathami maakond moodustati 5. veebruaril 1777 kolmanda Georgia maakonnana.

## Kaitsealad
*Savannah National Wildlife Refuge (osa)
*Wassaw National Wildlife Refuge

## Viited

## Välislingid
*Chathami maakonna koduleht (*inglise keeles*)
Invaliidi tänav

**Invaliidi tänav** on tänav Tallinnas Kesklinna linnaosas Veerenni asumis. Invaliidi tänav on Uus-Tatari tänavalt algav põhja–lõunasuunaline, umbes 80 meetri pikkune umbtänav.

Tänav on nime saanud 1882. aastal selle ääres asunud Invaliidide kasarmu (Invaliden Caserne) järgi. Tänava saksakeelne nimi oli *Invalidenstrasse*, venekeelne *Инвалидная улица*.

## Viited
Chathami maakond (Põhja-Carolina)

**Chathami maakond** (*Chatham County*) on maakond USA-s Põhja-Carolina osariigis.

Maakonna halduskeskus on Pittsboro.

Maakonna pindala on 1836 km², millest 67 km² moodustab veepindala.

Elanike arv oli 2010. aasta rahvaloenduse järgi 63 505. Aastal 2000 oli elanike arv 49 329.
 
## Naabermaakonnad
* Orange'i maakond (põhjas)
* Durhami maakond (kirdes)
* Wake'i maakond (idas)
* Harnetti maakond (kagus)
* Lee maakond (lõunas)
* Moore'i maakond (edelas)
* Randolphi maakond (läänes)
* Alamance'i maakond (loodes)

## Ajalugu
Chathami maakond moodustati 1771. aastal Orange'i maakonna osast.

## Viited

## Välislingid
* Chathami maakonna koduleht (*inglise keeles*)
Liis Koger

**Liis Koger** (sündinud 23. detsembril 1989 Pärnus) on eesti maalikunstnik ja luuletaja.

## Hariduskäik

Liis Koger on lõpetanud Pärnu Sütevaka Humanitaargümnaasiumi (2009) ning kaitsnud Tartu Ülikooli maaliosakonnas bakalaureusekraadi (2013).

## Valik isikunäitusi

* 2014 aprill „Liis Koger – Paintings", SomoS Art House, Berliin, Saksamaa
* 2014 jaanuar „The Overflowing Effect Of Staying Unset“, Pärnu Linnagalerii, Pärnu, Eesti
* 2013 juuni „Valgusemängija“, Tartu Ülikooli maaliosakonna bakalaureusetööde näitus, Tartu Kunstimuuseum, Tartu, Eesti 
* 2013 mai-juuli „Suur helendus“, Haus Galerii, Tallinn, Eesti
* 2012 oktoober „Kaotatud maailm“, Saaremaa Muuseum, Kuressaare linnus, Saaremaa, Eesti 
* 2012 september, Camponeschi, Rooma, Itaalia; kuraatorid Achille Bonito Oliva, Umberto Scrocca 
* 2012 märts-aprill „Seal külmas kambris tulid…“, Võru Linnagalerii, Võru, Eesti 
* 2012 märts „Seal külmas kambris tulid…“, Eesti Rahvusraamatukogu, Tallinn, Eesti 
* 2011 oktoober „Kohtumine“, Loov galerii, Tartu, Eesti 
* 2010 märts, Bridge Club, Milano, Itaalia
* 2010 märts, Twincafe, Lugano, Šveits 
* 2010 veebruar, Ellisse Ristorante, Manno, Šveits

## Valik ühisnäitusi

* 2013 september-oktoober „Kunstnikult raamatukogule”, Eesti Rahvusraamatukogu, Tallinn, Eesti
* 2013 august-september „Lill. Eesti Maalikunstnike Liidu suvenäitus”, Türi Galerii, Türi, Eesti
* 2013 juuni-juuli Eesti Maalikunstnike Liidu aastanäitus „M”, Vaal Galerii, Tallinn, Eesti
* 2013 mai-juuni Rahvusvaheline maalikunsti biennaal Chisinau 2013, Chisinau, Moldova 
* 2013 aprill Eesti Kunstnike Liidu 13. aastanäitus KEVADNÄITUS, Tallinna Kunstihoone, Tallinn, Eesti 
* 2013 märts „Anna Uus Elu“, Uue Kunsti Muuseum, Pärnu, Eesti
* 2013 märts Eesti maalikunstnike uudislooming, Uue Kunsti Muuseum, Pärnu, Eesti
* 2013 veebruar Eesti-Luksemburgi kunstnikud dialoogis, Konschthaus Beim Engel, Luksemburg 
* 2012 oktoober, Chelsea Town Hall, London, Inglismaa
* 2011 juuni „BACA-BACA“, Tartu Kunstimaja, Tartu, Eesti 
* 2011 mai Eesti Maalikunstnike Liidu näitus „Mida oskad sina teha valge värviga?“, Vaal Galerii, Tallinn, Eesti

## Luulekogud

* „Igaviku kingad” (2014, ERP)
* „Vana kuu hea and” (2012, Eesti Keele Sihtasutus)
* „Tantsud armastuse lõppu" (2011, Fantaasia)

## Välislingid

* Liis Koger koduleht
* ERP. Igaviku kingad. 2014
* Kadri Asmer. Liis Kogre kunst: Vestlused ja vaatlused, Sirp, 20. juuni 2013
* Berit Vari. Õhust ja armastusest, Sirp, 12. aprill 2013
* Eleen Änilane. Mis värvi on armastus?, Looming, august 2012
Claytoni maakond

**Claytoni maakond** (*Clayton County*) on maakond USA-s Georgia osariigis. 

Maakonna halduskeskus on Jonesboro ja suurim linn Forest Park. 

Maakonna pindala on 374 km&sup2;, millest 4 km&sup2; moodustab veepindala.  

Elanike arv oli 2010. aasta rahvaloenduse järgi 259 424. Aastal 2000 oli elanike arv 236 517. 
 
## Naabermaakonnad
*DeKalbi maakond (kirdes)  
*Henry maakond (idas)
*Spaldingi maakond (lõunas)
*Fayette'i maakond (edelas)
*Fultoni maakond (loodes)

## Ajalugu
Claytoni maakond moodustati 30. novembril 1858. aastal 125. Georgia maakonnana Fayette'i ja Henry maakonna osadest. Maakond on saanud nime Ameerika Ühendriikide Esindajatekoja liikme Augustin Smith Claytoni järgi.

## Viited

## Välislingid
*Claytoni maakonna koduleht (*inglise keeles*)
Claytoni maakond (Iowa)

**Claytoni maakond** (*Clayton County*) on maakond USA-s Iowa osariigis.

Maakonna halduskeskus on Elkader.

Maakonna pindala on 2053 km&sup2;, millest 36 km&sup2; moodustab veepindala.

Elanike arv oli 2010. aasta rahvaloenduse andmetel 18 129. Aastal 2000 oli elanike arv 18 678.
 
## Naabermaakonnad
* Allamakee maakond (põhjas)
* Crawfordi maakond (kirdes)
* Granti maakond (idas)
* Dubuque'i maakond (kagus)
* Delaware'i maakond (lõunas)
* Buchanani maakond (edelas)
* Fayette'i maakond (läänes)
* Winneshieki maakond (loodes)

## Ajalugu
Claytoni maakond moodustati 21. detsembril 1837. Maakond on saanud nime Delaware'ist pärit USA senaatori John M. Claytoni järgi.

## Kaitsealad
* Driftless Area National Wildlife Refuge (osa)
* Upper Mississippi River National Wildlife and Fish Refuge (osa)

## Viited

## Välislingid
* Claytoni maakonna koduleht (*inglise keeles*)
Dade'i maakond

**Dade'i maakond** (*Dade County*) on maakond USA-s Georgia osariigi kõige loodepoolsemas osas. 

Maakonna halduskeskus ja suurim linn on Trenton. 

Maakonna pindala on 451 km&sup2;. Veekogusid ei ole.  

Elanike arv oli 2010. aasta rahvaloenduse järgi 16 633. Aastal 2000 oli elanike arv 15 154. 
 
## Naabermaakonnad
*Marioni maakond (põhjas)  
*Hamiltoni maakond (kirdes)
*Walkeri maakond (kagus)
*DeKalbi maakond (edelas)
*Jacksoni maakond (läänes)

## Ajalugu
Dade'i maakond moodustati 25. detsembril 1837. aastal 91. Georgia maakonnana Walkeri maakonna osast.

## Kaitsealad
*Chickamauga and Chattanooga National Military Park (osa)
*Cloudland Canyon State Park

## Viited

## Välislingid
*Dade'i maakonna koduleht (*inglise keeles*)
Dade'i maakond (Missouri)

**Dade'i maakond** (*Dade County*) on maakond USA-s Missouri osariigi edelaosas.

Maakonna halduskeskus ja suurim linn on Greenfield.

Maakonna pindala on 1311 km², milles 41 km² moodustab veepindala.

Elanike arv oli 2010. aasta rahvaloenduse järgi 7883. Aastal 2000 oli elanike arv 7923.
 
## Naabermaakonnad
* Cedari maakond (põhjas)
* Polki maakond (kirdes)
* Greene'i maakond (kagus)
* Lawrence'i maakond (lõunas)
* Jasperi maakond (edelas)
* Bartoni maakond (läänes)

## Ajalugu
Dade'i maakond moodustati 29. jaanuaril 1841. aastal Greene'i maakonna osast.

## Viited
Effinghami maakond

**Effinghami maakond** (*Effingham County*) on maakond USA-s Georgia osariigis. 

Maakonna halduskeskus on Springfield ja suurim linn Rincon. 

Maakonna pindala on 1250 km&sup2;, millest 9 km&sup2; moodustab veepindala.  

Elanike arv oli 2010. aasta rahvaloenduse järgi 52 250. Aastal 2000 oli elanike arv 37 535. 
 
## Naabermaakonnad
*Hamptoni maakond (põhjas)  
*Jasperi maakond (kirdes)
*Chathami maakond (kagus)
*Bryani maakond (lõunas)
*Bullochi maakond (läänes)
*Screveni maakond (loodes)

## Ajalugu
Effinghami maakond moodustati 5. veebruaril 1777. aastal 4. Georgia maakonnana.

## Kaitsealad
*Savannah National Wildlife Refuge (osa)

## Viited

## Välislingid
*Effinghami maakonna koduleht (*inglise keeles*)
Effinghami maakond (Illinois)

**Effinghami maakond** (*Effingham County*) on maakond USA-s Illinoisi osariigis.

Maakonna halduskeskus ja suurim linn on Effingham.

Maakonna pindala on 1243 km², millest 3 km² moodustab veepindala.

Elanike arv oli 2010. aasta rahvaloenduse järgi 34 242. Aastal 2000 oli elanike arv 34 264.
 
## Naabermaakonnad
* Cumberlandi maakond (kirdes)
* Jasperi maakond (idas)
* Clay maakond (lõunas)
* Fayette'i maakond (läänes)
* Shelby maakond (loodes)

## Ajalugu
Effinghami maakond moodustati 1855. aastal Fayette'i ja Crawfordi maakonna osadest.

## Kliima
Madalaim kuu keskmine temperatuur jaanuaris on maakonna halduskeskuses Effinghamis −8 °C (18 °F) ja kõrgeim juulis 31 °C (87 °F). Madalaim temperatuur on mõõdetud 1915. aasta jaanuaris −34 °C (−29 °F) ja kõrgeim temperatuur 1954. aasta juulis 44 °C (111 °F). Keskmine kuu sajuhulk varieerub 60 mm jaanuari ja juuli 115 mm vahel.

## Viited

## Välislingid
* Effinghami maakonna koduleht (*inglise keeles*)
Fannini maakond

**Fannini maakond** (*Fannin County*) on maakond USA-s Texase osariigis.

Maakonna halduskeskus on Bonham.

Maakonna pindala on 2328 km&sup2;, millest 21 km&sup2; moodustab veepindala.

Elanike arv oli 2010. aasta rahvaloenduse järgi 33 915. Aastal 2000 oli elanike arv 31 242.
 
## Naabermaakonnad
* Bryani maakond (põhjas)
* Lamari maakond (idas)
* Delta maakond (kagus)
* Hunti maakond (lõunas)
* Collini maakond (edelas)
* Graysoni maakond (läänes)

## Ajalugu
Fannini maakond moodustati 1837. aastal Red Riveri maakonna osast.

## Kaitsealad
* Caddo National Grassland

## Viited

## Välislingid
* Fannini maakonna koduleht (*inglise keeles*)
Fannini maakond (Georgia)

**Fannini maakond** (*Fannin County*) on maakond USA-s Georgia osariigis. 

Maakonna halduskeskus ja suurim linn on Blue Ridge. 

Maakonna pindala on 1014 km&sup2;, millest 15 km&sup2; moodustab veepindala.  

Elanike arv oli 2010. aasta rahvaloenduse järgi 23 682. Aastal 2000 oli elanike arv 19 798. 
 
## Naabermaakonnad
*Cherokee maakond (kirdes)  
*Unioni maakond (idas)
*Dawsoni maakond (kagus)
*Lumpkini maakond (kagus)
*Gilmeri maakond (edelas)
*Murray maakond (läänes)
*Polki maakond (loodes)

## Ajalugu
Fannini maakond moodustati 21. jaanuaril 1854 106. Georgia maakonnana Gilmeri ja Unioni maakonna osadest. Maakond on saanud nime väejuht James Fannini järgi, kes hukkus Texase revolutsioonis.

## Kaitsealad
*Chattahoochee metsakaitseala (osa)

## Viited

## Välislingid
*Fannini maakonna koduleht (*inglise keeles*)
Õled

**Õled** on teravilja (peamiselt rukki ja nisu) kõrred, mida viljapeksul ei oldud veel sasitud. 

## Vaata ka
*õlgkatus
* põhk

## Viited
Õitsilkäimine

**Õitsilkäimine** ehk **õits** on öine hobustega või veistega küla ühiskarjamaal karjatamine. 

## Viited
Jeff Davise maakond

**Jeff Davise maakond** (*Jeff Davis County*) on maakond USA-s Georgia osariigis. 

Maakonna halduskeskus ja suurim linn on Hazlehurst. 

Maakonna pindala on 869 km&sup2;, millest 5 km&sup2; moodustab veepindala.  

Elanike arv oli 2010. aasta rahvaloenduse järgi 15 068. Aastal 2000 oli elanike arv 12 684. 
 
## Naabermaakonnad
*Wheeleri maakond (põhjas)  
*Montgomery maakond (põhjas ja kirdes)
*Toombsi maakond (kirdes)
*Applingi maakond (kagus)
*Baconi maakond (kagus)
*Coffee maakond (edelas)
*Telfairi maakond (loodes)

## Ajalugu
Jeff Davise maakond moodustati 18. augustil 1905. aastal 140. Georgia maakonnana Applingi ja Coffee maakonna osadest. Maakond on saanud nime Ameerika Riikide Konföderatsiooni presidendi Jefferson Davise järgi.

## Viited
Jeff Davise maakond (Texas)

**Jeff Davise maakond** (*Jeff Davis County*) on maakond USA-s Texase osariigis.

Maakonna halduskeskus on Fort Davis.

Maakonna pindala on 5866 km². Veekogusid ei ole.

Elanike arv oli 2010. aasta rahvaloenduse järgi 2342. Aastal 2000 oli elanike arv 2207.
 
## Naabermaakonnad
* Reevesi maakond (põhjas ja idas)
* Pecosi maakond (idas)
* Brewsteri maakond (kagus)
* Presidio maakond (edelas)
* Hudspethi maakond (loodes)
* Culbersoni maakond (läänes ja põhjas)

## Ajalugu
Jeff Davise maakond moodustati 15. märtsil 1887 Presidio maakonna osast. Maakond on saanud nime Ameerika Riikide Konföderatsiooni endise presidendi Jefferson Davise järgi.

## Kaitsealad
* Davis Mountains State Park

## Viited

## Välislingid
* Jeff Davise maakonna koduleht (*inglise keeles*)
Pauldingi maakond

**Pauldingi maakond** (*Paulding County*) on maakond USA-s Georgia osariigis. 

Maakonna halduskeskus ja suurim linn on Dallas. 

Maakonna pindala on 816 km&sup2;, millest 4 km&sup2; moodustab veepindala.  

Elanike arv oli 2010. aasta rahvaloenduse järgi 142 324. Aastal 2000 oli elanike arv 81 678. 
 
## Naabermaakonnad
*Bartow' maakond (põhjas)  
*Cobbi maakond (idas)
*Douglase maakond (kagus)
*Carrolli maakond (lõunas)
*Haralsoni maakond (edelas)
*Polki maakond (läänes)

## Ajalugu
Pauldingi maakond moodustati 3. detsembril 1832. aastal 87. Georgia maakonnana Cherokee maakonna osast. Maakond on saanud nime John Pauldingi järgi.

## Viited

## Välislingid
*Pauldingi maakonna koduleht (*inglise keeles*)
Pauldingi maakond (Ohio)

**Pauldingi maakond** (*Paulding County*) on maakond USA-s Ohio osariigis.

Maakonna halduskeskus ja suurim linn on Paulding.

Maakonna pindala on 1085 km², millest 6 km² moodustab veepindala.

Elanike arv oli 2010. aasta rahvaloenduse järgi 19 614. 2000. aastal oli elanikke 20 293.
 
## Naabermaakonnad
* Defiance'i maakond (põhjas)
* Putnami maakond (idas)
* Van Werti maakond (lõunas)
* Alleni maakond (läänes)

## Ajalugu
Pauldingi maakond moodustati 1. aprillil 1820 Darke'i maakonna osast.

## Viited

## Välislingid
* Pauldingi maakonna koduleht (*inglise keeles*)
Gilmeri maakond

**Gilmeri maakond** (*Gilmer County*) on maakond USA-s Georgia osariigis. 

Maakonna halduskeskus ja suurim linn on Ellijay. 

Maakonna pindala on 1118 km&sup2;, millest 13 km&sup2; moodustab veepindala.  

Elanike arv oli 2010. aasta rahvaloenduse järgi 28 292. Aastal 2000 oli elanike arv 23 456. 
 
## Naabermaakonnad
*Fannini maakond (põhjas)  
*Dawsoni maakond (kagus)
*Pickensi maakond (lõunas)
*Gordoni maakond (edelas)
*Murray maakond (läänes)

## Ajalugu
Gilmeri maakond moodustati 3. detsembril 1832. aastal 84. Georgia maakonnana Cherokee maakonna osast. Maakond on saanud nime Georgia kuberneri George Rockingham Gilmeri järgi.

## Kaitsealad
*Chattahoochee metsakaitseala (osa)

## Viited

## Välislingid
*Gilmeri maakonna koduleht (*inglise keeles*)
Gilmeri maakond (Lääne-Virginia)

**Gilmeri maakond** (*Gilmer County*) on maakond USA-s Lääne-Virginia osariigis.

Maakonna halduskeskus on Glenville.

Maakonna pindala on 881 km². Veekogusid ei ole.

Elanike arv oli 2010. aasta rahvaloenduse järgi 8963. Aastal 2000 oli elanike arv 7160.

2010. aastal asus ainus maakonna foor Glenville'is.

## Naabermaakonnad
* Doddridge'i maakond (põhjas)
* Lewise maakond (idas)
* Braxtoni maakond (lõunas)
* Calhouni maakond (läänes)
* Ritchie maakond (loodes)

## Ajalugu
Gilmeri maakond moodustati 3. veebruaril 1845 Lewise ja Kanawha maakonna osadest. Maakond on nime saanud Lääne-Virginia kuberneri Thomas Walker Gilmeri järgi.

## Kaitsealad
* Chattahoochee metsakaitseala (osa)

## Viited

## Välislingid
* Gilmeri maakonna koduleht (*inglise keeles*)
Alfonso III (Aragón)

**Alfonso III** (aragoni keeles **Alifonso III**; kasutatud ka lisanimesid *Liberal*, *Generoso* ja *Franco*; katalaani keeles Barcelona krahvina **Alfons II**, ka lisanimedega *el Franc* ja *el Liberal*; 1265 Valencia, Valencia kuningriik – 18. juuni 1291 Barcelona, Kataloonia vürstiriik) oli Aragóni ja Valencia kuningas ning Barcelona  krahv.

## Vaata ka
*Barcelona krahvkond
*Aragóni kuningate loend,  Aragóni kroon

*Hispaania ajalugu
Alfonso III

**Alfonso III** on olnud mitme valitseja nimi: 

***[[Alfonso III (Astuuria)|Alfonso III]]**, Astuuria, Leóni, Galicia kuningas (866–910)
***[[Alfonso III (Aragón)|Alfonso III]]**, Aragóni kuningas (1285–1291)
***[[Alfonso III (Modena)|Alfonso III]]**, Modena hertsog
Barbar Conan

**Barbar Conan** (inglise keeles **Conan the Barbarian**) on Robert E. Howardi poolt 1932. aastal välja mõeldud mõõgakangelane. Ta on esinenud paljudes raamatutes, koomiksites, videomängudes ja filmides.

Filmidest tuntuimad on 1982. ja 1984. aastal valminud filmid Arnold Schwarzeneggeriga nimiosas "Barbar Conan" ("Conan the Barbarian") ja "Hävitaja Conan" ("Conan the Destroyer") ning 2011. aastal valminud "Barbar Conan" ("Conan the Barbarian"), kus nimiosas astub üles Jason Momoa.

## Vaata ka

*Metslane Cohen
Hagani Gayibli

**Hagani Gayibli** (sündinud 1. märtsil 1964 Gruusias) on Eesti keeleteadlane, uralist, turkoloog, kirjanik, ajakirjanik. 

Gayibli töötab Tartu Ülikoolis türgi keele lektorina. Tema juhtimisel rajati 1998. aastal Tartu Ülikoolis türgi keele kabinet.

2005. aastal kaitses ta Tartu Ülikoolis magistritöö "Verbistrukturaalseid võrdlusi eesti ja türgi keeles".

## Teosed
* Ott Kurs, Hagani Gayibli (2000). Eesti-türgi türgi-eesti turistisõnastik. Tartu Ülikooli Kirjastus. ISBN 9985564812
* Hagani Gayibli (2004). Eesti-türgi türgi-eesti vestmik. Tartu: TÜ Kirjastus. ISBN 9985-56-991-1
* Hagani Gayibli (2009). Palved on igavesed. Tallinn: Kirjastus Koolibri. 
* Hagani Gayibli (2014). Estonya hakkinda 12 soru. Tallinn: Eesti Instituut. 

## Viited

## Välislingid
*
*"Verbistrukturaalseid võrdlusi eesti ja türgi keeles"
Charlotte Weitze

**Charlotte Weitze** (sündinud 12. aprillil 1974 Kongens Lyngbys) on taani kirjanik. 

Ta on õppinud folkloristikat Kopenhaageni ülikoolis.

Weitze debüteeris 1996. aastal novellikoguga "Skifting".

## Teoseid
* 1996 "Skifting"
* 1999 "Bjergtaget"
* 2001 "Fandekke"
* 2003 "Brevbæreren"
* 2005 "Mørkets Egne" (eesti keeles "Pimeduse pärusmaa", tõlkinud Kai-Mai Aja, Tallinn: Pegasus, 2008)
* 2010 "Sværmeri"
* 2011 "Det hvide kvarter"

## Viited

## Välislingid
* Ametlik koduleht
Lakk (pööning)

**Lakk** on taluhoone ülemine, laepealne katusealune ruum. 

Lakk oli näiteks laudal, tallil ja aidal – nendes lakkades hoiti enamasti heinu, suvel võisid seal magada ka lapsed ja noored.

## Vaata ka
*pööning

## Viited
Sangro

**Sangro** (ladinakeelne nimi *Sagrus*) on jõgi Kesk-Itaalias Abruzzo ja Molise maakonnas.

Sangro läte asub Abruzzo Rahvuspargis, Morrone del Diavolo  mäe nõlval, 1602 meetri kõrgusel mere&shy;pinnast. Jõgi suubub Aadria merre Torino di Sangros.

Jõe teele on rajatud mitmeid veehoidlaid, sealhulgas Barrea ja Bomba.

Sangro lisajõed on: Fondillo, Scerto, Rio Torto, Zìttola, Molinaro, Appello, Pianello, Verde di Borrello, Turcano di Rosello, Aventino, Gogna, Parello, 

Sangro voolab järgmiste omavalitsusüksuste territooriumil (tähestikulises järjekorras): Altino, Archi, Ateleta, Atessa, Barrea, Bomba, Borrello, Castel del Giudice, Castel di Sangro, Civitella Alfedena, Fallo, Fossacesia, Lanciano, Montebello sul Sangro, Montelapiano, Mozzagrogna, Opi, Paglieta, Perano, Pescasseroli, Pizzoferrato, Quadri, Roccascalegna, Santa Maria Imbaro, Sant'Angelo del Pesco, Sant'Eusanio del Sangro, Scontrone, Torino di Sangro, Villa Santa Maria, Villetta Barrea.

## Galerii

Fiume Sangro 2010-by-RaBoe-02.jpg|
Fiume Sangro 2010-by-RaBoe-03.jpg|
Fiume Sangro 2010-by-RaBoe-04.jpg|
Fiume Sangro 2010-by-RaBoe-20.jpg|


## Viited

## Välislingid
Henning Larsen

**Henning Gøbel Larsen** (20. august 1925 – 22. juuni 2013) oli taani arhitekt.

1959. aastal asutas ta arhitektuuribüroo Henning Larsen Architects. Enne seda oli ta töötanud nii Arne Jacobseni kui ka Jørn Utzoni büroos.

Henning Larseni projekteeritud on näiteks Kopenhaageni ooperimaja, Saudi Araabia välisministeeriumi hoone ja Taani saatkonna hoone Ar-Riyāḑis, Kopenhaageni IT-ülikooli ja veel paljude haridusasutuste hooned, muuseumi Ny Carlsberg Glyptotek laiendus, Taani Disainikeskuse hoone.

Aastatel 1958–1996 oli ta kunstiakadeemia arhitektuurikooli professor. Ta õpetas ka Yale'i ja Princetoni ülikoolis.

## Tunnustus
*1965 – Eckersbergi medal
*1980 – valiti Rootsi Kuningliku Kaunite Kunstide Akadeemia välisliikmeks
*1985 – C. F. Hanseni medal
*1986 – Prints Eugeni medal
*1986 – valiti Ameerika Arhitektide Instituudi auliikmeks
*1987 – The Daylight and Building Component Award
*1997 – Kasper Salini auhind
*2012 – Praemium Imperiale

## Välislingid
* Henning Larsen Architects
Peter Bieri

**Peter Bieri** (kirjanikunimega **Pascal Mercier**; 23. juuni 1944 Bern – 27. juuni 2023 Berliin) oli Šveitsi filosoof ja kirjanik.

Gümnaasiumi lõpetamise järel Bernis õppis Peter Bieri Londonis ja Heidelbergis filosoofiat, anglistikat ja indoloogiat. 1971. aastal omandas ta Dieter Henrichi ja Ernst Tugendhati juhendamisel Heidelbergis doktorikraadi aja filosoofia alal ning töötas seejärel teadusliku assistendina Heidelbergi ülikooli filosoofia seminaris. Bieri teaduslik uurimistöö keskendus filosoofilisele psühholoogiale, tunnetusteooriale ja moraalifilosoofiale. Aastatel 1990–1993 oli ta filosoofia ajaloo professor Marburgi Ülikoolis, 1993. aastast kuni 2007. aastani õpetas filosoofiat Ernst Tugendhati järglasena keelefilosoofia õppetoolis Berliini Vabas Ülikoolis. 

2006. aastal andis Göttingeni Teaduste Akadeemia talle Lichtenbergi medali. 2010. aastal valiti ta Luzerni Ülikooli audoktoriks.

Pascal Mercieri kirjanikunime all on tal ilmunud neli romaani: "Perlmanns Schweigen" (Perlmanni vaikimine, 1995), "Der Klavierstimmer" (Klaverihäälestaja, 1998), "Nachtzug nach Lissabon" (Öine rong Lissaboni, 2004) ja "Lea" (2007). 2006. aastal sai ta ilukirjandusliku loomingu eest Marie Luise Kaschnitzi auhinna (Marie-Luise-Kaschnitz-Preis).

Tema kolmas romaan "Öine rong Lissaboni" on osutunud üheks viimase aja menukamaks saksa keeles avaldatud teoseks. Sellest on saanud rahvusvaheline bestseller, mida on tõlgitud rohkem kui 15 keelde ning ainuüksi Saksamaal on selle trükiarv peaaegu kaks miljonit eksemplari. 2012. aastal ilmus "Öine rong Lissaboni" ka eesti keeles. Vikerraadio kuulaja on võinud katkendeid sellest kuulata saatesarjas "Järjejutt". 

2013. aastal valmis romaani "Öine rong Lissaboni" ainetel samanimeline mängufilm (režissöör Bille August, peaosas Jeremy Irons). 

## Teosed
* Pascal Mercier. *Perlmanns Schweigen*. Albrecht Knaus, Munich 1995. ISBN 3-442-72135-0
* Pascal Mercier. *Der Klavierstimmer*. Albrecht Knaus, Munich 1998. ISBN 3-442-72654-9
* Peter Bieri. *Das Handwerk der Freiheit*. Hanser, Munich 2001. ISBN 978-3-446-20070-8
* Pascal Mercier. *Nachtzug nach Lissabon*. Hanser, Munich 2004. ISBN 3-446-20555-1
* Pascal Mercier. *Lea* (Novelle). Hanser, Munich 2007. ISBN 978-3-446-20915-2

## Viited

## Kirjandus
*Ott Ojamets. "Tegelikult oleme me vabad" – Postimees, 16. juuni 2012.
*Lembit Liivak. "Olematu olemasolemine" – Sirp, 27. märts 2013.
Dan Ariely

**Dan Ariely** (sündinud 29. aprillil 1967) on Iisraelis üles kasvanud ning Ameerikas töötav ja elav käitumisökonoomika ja psühholoogia õppejõud. 

Ta on Duke'i ülikooli professor, kes tegutseb nii sealses Fuqua ärikoolis, kognitiivse neuroteaduse keskuses, majandusteaduskonnas kui ka meditsiinikoolis. Ta on ka Tagantjärgi Tarkuse uurimiskeskuse asutaja ning nõustamisfirma BEworks kaasasutaja. Ariely ettekandeid on TED konverentsil vaadatud üle 4,8 miljoni korra. Kolm tema raamatut on New York Timesi bestsellerid:
* "Predictably Irrational: The Hidden Forces That Shape Our Decisions", eesti keeles "Irratsionaalne inimene. Kuidas me teeme oma igapäevaseid otsuseid";
* "The Upside of Irrationality";
* "The Honest Truth about Dishonesty", eesti keeles "Aus tõde ebaaususest" (2018).
Kõigis raamatutes käsitleb Ariely populaarteaduslikus stiilis nii enda kui teiste teadlaste uurimistöid ning teeb üldisemaid järeldusi, kuidas inimesed saaksid ehk oma igapäevaelus võtta vastu paremaid otsuseid.

2015. aastal ilmus Arielyl raamat "Irrationaly Yours", kuhu on kogutud tema ajakirjas The Wall Street Journal ilmunud artiklid, mis olid kirjutatud vastuseks inimeste küsimustele. Lisatud on ka selliseid küsimusi-vastuseid, mis pole varem ajakirjas ilmunud.

## Elukäik

Dan Ariely on sündinud New Yorgis ajal, kui ta isa õppis seal Columbia ülikoolis. Ariely oli kolmeaastane, kui pere kolis tagasi Iisraeli. Ta kasvas üles Ramat HaSharonis, mis on Tel Avivi lõunapiiril asuv linn. Abituriendina lõi ta kaasa Iisraeli noorteliikumises HaNoar HaOved VeHaLomed.
Dan Arielyl on poeg ja tütar.

## Viited
Ida-Virumaa FC Alliance U21

**Kohtla-Järve JK Järve II** on Eesti jalgpalliklubi Kohtla-Järve JK Järve duubelmeeskond, mis mängib II liigas.
San Salvo

**San Salvo** on linnaks nimetatav omavalitsusüksus (*comune*) Itaalias Abruzzo maakonnas Chieti provintsis. San Salvo sai linnaõigused vabariigi presidendi, Giorgio Napolitano 2007. aasta 2. märtsi dekreediga.

100 meetri kõrgusel merepinnast asuva San Salvo asustustihedus on keskmiselt  inimest ruutkilomeetri kohta. 

## Haldus
San Salvo piirneb järgmiste omavalitsusüksustega: Cupello, Montenero di Bisaccia (CB), Vasto.

San Salvo halduspiirides asuvad järgmised asulad ja asumid: San Salvo Marina, San Salvo Stazione.

## Loodus
San Salvo piirneb põhjas Buonanotte oru, lõunas Trigno jõe ja idas Aadria merega. Linn asub mägisel maastikul, 128 meetri kõrgusel merepinnast, liivaranna pikkus on umbes 2 kilomeetrit.

## Ajalugu
Arheoloogilised leiud näitavad, et ala oli asutatud juba esiajal.

## Mälestusmärgid ja vaatamisväärsused
### Sakraalarhitektuur
* *Chiesa Arcipretale di San Giuseppe*
* *Chiesa "vecchia" di San Nicola*
* *Chiesa "nuova" di San Nicola*
* *Chiesa della Madonna delle Grazie*
* *Chiesa di San Rocco*
* *Chiesa della Resurrezione di Nostro Signore Gesù Cristo*

### Tsiviilarhitektuur
* *Palazzo di Iorio-Bruno*
* *Palazzo Cirese*
* *Casa di Falco*
* *Arco "La Cavuta"*
* Linnamüür
* *Palazzo de Vito*
* *Casa Artese*
* *Casa del Signore di Capracotta*
* *Palazzo Ciavatta*
* *Palazzo Sabatini*
* *Case dei Monacelli*
* *Palazzo di Mario Artese*
* *Palazzo di Pietro Artese*

## Sõpruslinnad
*  – Saint-Nicolas-de-Port
*  – City of Swan
*  – Székesfehérvár

## Viited

## Välislingid

* Koduleht (itaalia keeles)
Järva-Jaani Tuletõrjemuuseum

**Järva-Jaani Tuletõrjemuuseum** on aastal 1999 asutatud muuseum, mis asub Järva vallas Järva-Jaani asulas. Muuseumi haldab Järva-Jaani Tuletõrje Selts. Muuseum asub aadressil Pikk tn. 52 endises pritsikuuris, mis omakorda on ehitatud kunagise kirikumõisa hobusetalli vundamendile. Muuseum avati 1999. aastal Järva-Jaani Tuletõrje 100. aastase juubelipidustuste puhul.

## Vaata ka
*Järva-Jaani Tuletõrje Seltsi vanatehnika varjupaik
*Järva-Jaani pastoraat
*Järva-Jaani

## Viited

## Välislingid
*Järva-Jaani Tuletõrje Seltsi koduleht (vaadatud 15.06.2013)
Itelmeenid

**Itelmeenid** (vana nimetus **kamtšadalid**) on paleoaasia rahvas Venemaal Kirde-Siberis Kamtšatka oblastis ja naaberaladel. Kõnelevad vene keelt ja paleoaasia keelte tšuktši-kamtšadali keelkonda kuuluvat itelmeeni keelt. 2010. aasta rahvaloenduse andmetel elas Venemaal 3193 itelmeeni, neist Kamtšatka oblastis 2394.

Antropoloogiliselt kuuluvad itelmeenid mongoliidsesse põhjaaasia rassi.

18. sajandi alguses olid itelmeenid peaaegu kogu Kamtšatka poolsaare põliselanikud. Kultuuriliselt olid nad suhteliselt algelisel tasemel, elatudes põhiliselt kalapüügist. Vene võimu alla sattusid itelmeenid 17. sajandi lõpul. 18. sajandi algul hakati itelmeene vägivaldselt vene õigeusku pöörama.

Suure osa itelmeenide segunemisel vene asunikega on tekkinud omapärane segarahvastik, keda kutsutakse samuti kamtšadalideks.

Tänapäeval on itelmeenide venestumine jõudnud lõppfaasi, itelmeeni-vene kakskeelsus on asendumas vene ükskeelsusega. 2010. aasta rahvaloenduse andmetel oskas Venemaal itelmeeni keelt vaid 82 inimest.

## Viited

## Välislingid
*Itelmeenid Vene Impeeriumi rahvaste punases raamatus (inglise keeles)
* Art Leete Kamtšadaalid, maast leitud rahvas Sirp, 22.04.2016
Uus-Tatari tänav

**Uus-Tatari tänav** on tänav Tallinnas Kesklinna linnaosas Veerenni asumis. 

Uus-Tatari tänav algab Tatari tänava ja Liivalaia tänava ristmikult ja kulgeb seejärel Ravi tänavaga ristudes enam-vähem põhja–lõunasuunaliselt. Invaliidi tänava ristmikul pöörab Uus-Tatari tänav lääne poole ja lõpeb Veerenni tänaval. Tänav on ligikaudu 370 meetri pikkune.

Uus-Tatari tänav 2, 4, 9/1 asuvad 20. sajandi alguses Anton Uessoni projekteeritud Lenderi tüüpi elamud. 
## Ajalugu
Tänav sai nime 1882. aastal. Tänava saksakeelne nimi oli *Neue Tatarenstrasse* ja venekeelne *Новая Татарская улица*. Tänavat on nimetatud ka **Väike-Tatari tänavaks** (saksa keeles *Kleine Tatarenstrasse*, vene keeles ''Малая Татарская улица).

1918. aastal avati Uus-Tatari 25 krundil linna suguhaiguste maja  (Tallinna Linna III Haigla).

## Viited

## Välislingid
Luzerni Ülikool

**Luzerni Ülikool** (saksa keeles *Universität Luzern*) on avalik-õiguslik ülikool Šveitsis Luzernis. 

Asutatud 2000. aastal, on see Šveitsi kümnest ülikoolist noorim. 

Luzerni Ülikoolis on kolm teaduskonda: teoloogiateaduskond, kultuuri- ja sotsiaalteaduste teaduskond ning õigusteaduskond.

## Viited

## Välislingid
* Luzerni Ülikooli koduleht (saksa keeles)
* Luzerni Ülikooli puutuv teave (inglise keeles)
Marcel Johannes Kits

**Marcel Johannes Kits** (sündinud 2. mail 1995) on eesti tšellist. Alates novembrist 2025 on ta Müncheni Filharmoonikute (*Münchner Philharmoniker*) tšellorühma kontsertmeister.

## Õpingud
Marcel Johannes Kits alustas tšelloõpinguid viieaastaselt Lembi ja Reet Metsa juures, 2002. aastal astus Tallinna Muusikakeskkooli Laine Leichteri tšelloklassi ning jätkas 2011. aastast samas koolis Mart Laasi tšelloklassis. 

Aastast 2014 õppis ta Saksamaal Trossingeni muusikaülikoolis professor Francis Goutoni juures. Aastast 2018 jätkas ta õpinguid Saksamaal Berliini Kunstiülikoolis professor Jens Peter Maintzi klassis.

## Saavutused
* 2004 – 2. koht rahvusvahelisel tšellistide konkursil Liezenis (Austria)
* 2006 – 1. koht rahvusvahelisel Karl Davõdovi nimelisel tšellistide konkursil Kuldigas
* 2007 – 2. koht üleriigilisel ESTA keelpillimängijate konkursil Tallinnas
* 2008 – 2. preemia rahvusvahelisel Dombrovski-nimelisel keelpillikonkursil Riias
* 2009 – 2. preemia rahvusvahelisel keelpillimängijate konkursil "Noor muusik" Tallinnas
* 2010 – 2. koht Karl Davõdovi nimelisel tšellistide konkursil Kuldigas
* 2011 – 2. preemia Dombrovski-nimelisel keelpillikonkursil Riias
* 2012 – 2. koht Karl Davõdovi nimelisel tšellistide konkursil Kuldigas 
* 2013 – 1. koht ja ERSO eripreemia Eesti Rahvusringhäälingu telekonkursil "Klassikatähed 2013"
* 2015 – Trossingeni Muusikaülikooli sõprade ja sponsorite klubi peapreemia ülekoolilisel konkursil Saksamaal
* 2015 – 1. koht ja Thomastik-Infeldi eripreemia Eesti keelpillimängijate konkursil Tallinnas
* 2016 – 1. koht Johannes Brahmsi nimelisel konkursil Austrias
* 2018 – 1. koht rahvusvahelise George Enescu nimelise konkursi tšelloosas
*2019 – poolfinalist ARD tšellokonkursil Münchenis
*2022 – 3. koht kuninganna Elisabethi konkursil Brüsselis

## Tunnustus

* 2019 aasta interpreet
* 2019 stipendium "Ela ja sära"
*2020 Eesti Kultuurkapitali helikunsti sihtkapitali aastapreemia (Trio '95-le (Robert Traksmann, Marcel Johannes Kits ja Rasmus Andreas Raide) maineka rahvusvahelise Ilmari Hännikäineni nimelise kammermuusika konkursi I koha ja laialdase kontserttegevuse eest)
*2022 aasta muusik

## Instrument
Marcel Johannes Kits mängib Francesco Ruggeri 1674. aastal Cremonas valmistatud tšellol ja kasutab Prantsuse meistri Victor Fétique'i umbes 1900. aastal valmistatud poognat. Nii pilli kui ka poogna on tema kasutusse andnud Saksa fond Deutsche Stiftung Musikleben.

## Isiklikku
Katariina Maria Kits on tema kaksikõde.

## Viited

## Välislingid

* Marcel Johannes Kitse koduleht
* Intervjuu Bachtrackile
* Intervjuu ajakirjale Muusika
* Noored klassikatähed on Andres Mustonenile tänulikud
* Staartšellist Kits naasis Euroopast otse Eesti turneele
Emilio Colombo

**Emilio Colombo** (11. aprill 1920 Potenza – 24. juuni 2013 Rooma) oli Itaalia poliitik, kes oli aastail 1970–1972 Itaalia peaminister ja 1977–1979 Euroopa Parlamendi president.

Ta oli hariduselt jurist.

Emilio Colombo oli 1946. aastal üks asutava kogu liikmeid ja pärast Giulio Andreotti surma 2013. aasta mais viimane asutava kogu elusolev liige. Ta oli parlamendi liige alates 1948. aastast.

6. augustist 1970 kuni 17. veebruarini 1972 oli ta Itaalia peaminister ning aastatel 1980–1983 ja 1992–1993 välisminister. Ta oli ka mitmes teises ministriametis.

Aastatel 1977–1979 oli ta Euroopa Parlamendi president.

14. jaanuaril 2003 nimetati ta eluaegseks senaatoriks.

Aastal 1979 sai ta Karl Suure auhinna.

## Viited
Martin Schulz

**Martin Schulz** (sündinud 20. detsembril 1955 Hehlrathis (praegu Eschweiler)) on Saksamaa poliitik, alates 17. jaanuarist 2012 kuni 17. jaanuarini 2017 oli ta Euroopa Parlamendi president.

Martin Schulz on Saksamaa Sotsiaaldemokraatliku Partei liige. Ta kuulus 1994–2017 Euroopa Parlamenti. 2017–2021 oli ta Bundestagi liige.

Enne poliitikasse siirdumist oli ta raamatukaupmees. 

Aastatel 1987–1998 oli ta Würseleni linnapea.

## Välislingid
* Koduleht
Ferrandina

**Ferrandina** (ladinakeelne nimi *Troilia*) on linnaks nimetatav omavalitsusüksus (*comune*) Itaalias Basilicata maakonnas Matera provintsis. Ferrandina sai linnaõigused vabariigi presidendi 2011. aasta 15. märtsi dekreediga.

497 meetri kõrgusel merepinnast asuva Ferrandina asustustihedus on keskmiselt  inimest ruutkilomeetri kohta.

Basento jõe läänekaldal Basento orus asuv Ferrandina on elanike arvult 6. kohal provintsis ja 13. kohal maakonnas, pindalalt neljandal kohal maakonnas.

## Haldus
Ferrandina piirneb järgmiste omavalitsusüksustega: Craco, Grottole, Miglionico, Pisticci, Pomarico, Salandra, San Mauro Forte.

Ferrandina halduspiirides asuvad järgmised asulad ja asumid: Macchia di Ferrandina.

## Ajalugu
Magna Graecia ajal, umbes aastal 1000 eKr, oli Ferrandina kohal Troilia nimeline asula.

Linn on saanud nime Napoli kuninga Federico I isa Ferrante (või Ferrantino) järgi. 1507. aastal andis Fernando Katoliiklane Ferrandinale tiitli *civitas*.

## Vaatamisväärsused
### Sakraalarhitektuur
* Chiesa madre di Santa Maria della Croce
* Madonna del Carmine kirik
* Chiesa del Convento dei Cappuccini
* Santa Chiara kloostrikompleks, ehitus lõpetati 1688
* San Domenico kloostrikompleks
* San Francesco kloostrikompleks
* Madonna dei Mali kabel
* Sant'Antonio kirik (1615)
* Chiesa dell'Addolorata
* Santa Lucia kirik
* Madonna di Loreto kabel
* Santa Maria della Consolazione kabel

### Tsiviilarhitektuur
* Castello di Uggiano
* Piazza Plebiscito


Ferrandina0001.jpg
Rovine di Uggiano.jpg|Castello di Uggiano
SPA52225.JPG|Castello di Uggiano
Ferrandina.jpg|Balconata sud-est
Ferrandina Palazzo DAmato.JPG|Palazzo D'Amato


## Viited

## Kirjandus
* Nicola Caputi, *Cenno storico sull'origine, progresso e stato attuale della città di Ferrandina*, tip G. Limongi, 1859, Napoli
* Salvatore Centola, *Ferrandina e le sue remote origini ellenico-lucane*, - tip. Manzoni & De Lucia, 1931, Napoli
* Nuccia Barbone Pugliese e Francesco Lisanti, *Ferrandina, Recupero di un'identità culturale*, 1987, Congedo Editore
* Carlo Palestina, *Ferrandina* (5 volumi), 1994, Appia 2 Editrice - Venosa
* "La Cupola Verde", *A ckìede tìembe..!* 2011 Una pubblicazione in uscita per il 150° Anniversario dell’Unità d’Italia ((1861-2011) e per il decennale di fondazione dell’Associazione "La Cupola Verde" A cura di Nicola Pavese e Filippo Radogna"

## Välislingid

* Koduleht (itaalia keeles)
Nicholas Bishop

**Nicholas Bishop** (sündinud 19. septembril 1973 Swindonis) on Austraalia näitleja.

Eesti televaatajale on ta tuntud näiteks detektiiv Peter Bakerina seriaalist "Kodus ja võõrsil" ja Peter Dunlopina seriaalist "Keha kui asitõend". Ta mängis kahes "McLeodi tütarde" jaos Russ Connersit.
Rahvakalender

**Rahvakalender** on mingi rahva pärimuslik ajaarvamissüsteem, mille juurde kuuluvad ka uskumused, kombed, rahvalaulud jms. Aja jooksul rahvakalender võib muutuda.

## Eesti rahvakalender
Rauts

**Rauts** (ka: *Läti vikat, rukkirauts, rukkivikat*, Võru murdes *iiroots*) on endisaegne lühikese (50–75 cm) varrega vikat, mida kasutati vilja, eriti rukki niitmisel. Rautsi varre otsas oli puutüükast konks, millest niitmise ajal ühe käega kinni hoiti. Rautsiga niitmisel hoiti teises käes väikest reha, millega kõrred kokku tõmmati.

Lõuna-Eestis võeti Läti eeskujul rauts kasutusele 19. sajandil.  

## Vaata ka
*sirp

## Viited

## Välislingid
Rauts, EPM https://www.muis.ee/museaalview/1233477
Älžappar Äbišev

**Älžappar Äbišev** (kasahhi Әлжаппар Әбішев; venepäraselt *Alžappar Abišev* (Альжаппар Абишев); 15. oktoober 1907 – 27. august 2001) oli kasahhi kirjanik.

Ta kirjutas proosat ja 36 näidendit.

## Tunnustus
*Kasahhi NSV rahvakirjanik
Pinnaefekt

**Pinnaefekt** ehk skinnefekt (inglise sõnast *skin* 'kest, pind') on füüsikaline nähtus, mis seisneb elektrijuhti läbiva elektrivoolu koondumises juhi pindmisse kihti. Seetõttu on juhtide takistus vahelduvvoolu korral suurem kui alalisvoolu korral.

Teatmeteostes kasutatakse pinnaefekt sünonüümina ka terminit "pinnanähtus", kuid tuleb arvestada, et füüsikalisi pinnanähtusi on mitmesuguseid.

## Füüsikaline seletus
Alalisvool tekitab juhi ristlõikes ühtlase magnetvälja ja vastavalt on ühesugune ka voolutihedus kogu ristlõike ulatuses. Seevastu vahelduvasuunalise voolu korral kutsub muutuv magnetväli juhi materjalis esile pöörisvoolud. Need on suunatud põhivoolule vastu, vähendades voolutihedust juhi kesktelje ümbruses. Teiste sõnadega indutseerib vahelduv magnetväli juhis vastuvoolu, mis tugevneb juhi kesktelje poole ja surub põhivoolu juhi ristlõike serva poole. Seega juhi efektiivne ristlõige ehk tegevristlõige väheneb, mis on toimelt samaväärne juhi näivtakistuse suurenemisega. Väga kõrgetel sagedustel juhib voolu üksnes juhi õhuke pindkiht.

## Arvutus
Voolutihedus väheneb juhi ristlõikes välisservast keskkoha poole eksponentsiaalselt (1/e). Ümarjuhtme puhul saab arvutada ekvivalentse väliskihi paksuse *δ*, s.o juhtme ristlõike välisrõnga paksuse:
: \delta\approx\sqrt{\frac{2\rho }{\omega\mu}},
kus
:\rho on juhtmematerjali eritakistus;
:\omega=2{\pi}f – nurksagedus;
: \mu=\mu_0 \mu_r – juhi absoluutne magnetiline läbitavus (magnetilise konstandi \mu_0 ja suhtelise magnetilise läbitavuse \mu_r korrutis).
See valem annab seinapaksuse *δ* sellise ekvivalentse silindrilise (torukujulise) juhtme jaoks, millel on sama välisläbimõõdu juures niisama suur takistus alalisvoolu korral, kui vaadeldaval täisjuhtmel antud sagedusega vahelduvvoolu korral.

Vaskjuhtme puhul sõltub ekvivalentse juhtiva kihi paksus *δ* sagedusest järgmiselt:

## Pinnaefekti mõju vähendamine
Pinnaefekti mõju ja seega takistust kõrgsagedusvoolule saab vähendada, kui suurendada sama ristlõikepinna juures juhi välispinda. Selleks valmistatakse ülikõrgsagedustel kasutatavad juhid toru- või ribakujulisena, või siis koostatakse juhe peenikestest isoleeritud traatidest. Rakendatakse ka vaskjuhi pinna hõbetamist ja kuldamist, et ära hoida vase oksüdeerumist. Pinnaefekti seisukohast on oluline ka juhi pinna siledus, sest sellest oleneb voolu teekonna pikkus juhi välispinnal.

Ülaltoodud valemi kohaselt on juhi ekvivalentne väliskiht seda õhem, mida suurem on materjali magnetiline läbitavus. Seepärast ilmneb pinnanähtus tugevalt terasjuhtides ja seda ka juba võrgusagedusel (50&nbsp;Hz). Siiski kasutatakse terast elektriliini juhtmetes tema mehaanilise tugevuse pärast. Pinnaefekti mõju vähendamiseks kaetakse terasjuhe näiteks vasekihiga.

## Välislingid
*  Stromverdrängung in elektrischen Leitern